Document ID: 32014R0713

REGOLAMENT TAL-KUNSILL (UE) Nru 713/2014
tal-24 ta' Ġunju 2014
li jemenda r-Regolament (UE) Nru 1388/2013 li jiftaħ u jipprovdi għall-ġestjoni ta' kwoti tariffarji awtonomi tal-Unjoni għal ċerti prodotti agrikoli u industrijali
IL-KUNSILL TAL-UNJONI EWROPEA,
Wara li kkunsidra it-Trattat dwar il-Funzjonament tal-Unjoni Ewropea, u b'mod partikolari l-Artikolu 31 tiegħu,
Wara li kkunsidra l-proposta tal-Kummissjoni Ewropea,
Billi:
(1)
Biex ikun żgurat il-forniment suffiċjenti u bla waqfien ta' ċerti prodotti li l-produzzjoni tagħhom mhijiex suffiċjenti fl-Unjoni u biex jiġi evitat kwalunkwe tfixkil fis-suq għal ċerti prodotti agrikoli u industrijali, infetħu kwoti tariffarji awtonomi permezz tar-Regolament tal-Kunsill (UE) Nru 1388/2013 (1). Prodotti li jaqgħu f'dawk il-kwoti tariffarji jistgħu jkunu impurtati b'rati imnaqqsa jew b'rati ta' dazju żero. Għar-raġunijiet indikati, huwa neċessarju li jinfetħu, b'effett mill-1 ta' Lulju 2014, il-kwoti tariffarji b'rati ta' dazju żero għal volum xieraq fir-rigward ta' sitt prodotti addizzjonali.
(2)
Barra minn hekk, f'ċerti każijiet, kwoti tariffarji awtonomi eżistenti tal-Unjoni għandhom jiġu adattati. Fil-każ ta'żewġ prodotti, id-deskrizzjoni tal-prodott trid tiġi modifikata għal raġunijiet ta' kjarifika u sabiex jitqiesu l-iżviluppi tal-prodotti l-aktar reċenti. Fil-każ ta' prodott ieħor, wieħed mill-kodiċijiet TARIC irid jitħassar billi l-klassifikazzjoni doppja ma għadhiex valida. Fil-każ ta' tliet prodotti oħra, il-volumi tal-kwota jeħtieġ li jiżdiedu billi tali żieda hija fl-interess tal-operaturi ekonomiċi u tal-Unjoni.
(3)
Fl-aħħar nett, fil-każ ta'żewġ prodotti, il-kwoti tariffarji awtonomi tal-Unjoni għandhom jingħalqu b'effett mill-1 ta' Lulju 2014 u l-1 ta' Jannar 2015, rispettivament, billi mhuwiex fl-interess tal-Unjoni li jibqgħu jingħatawminn dawk id-dati.
(4)
Ir-Regolament (UE) Nru 1388/2013 għandu għaldaqstant jiġi emendat skont dan,
(5)
Peress li uħud mill-adattamenti għall-kwoti tariffarji awtonomi skont dan ir-Regolament iridu jidħlu fis-seħħ mill-1 ta' Lulju 2014, dan ir-Regolament għandu japplika mill-istess data u għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea,
ADOTTA DAN IR-REGOLAMENT:
Artikolu 1
It-tabella f-Anness għar-Regolament (UE) Nru 1388/2013 hija emendata kif ġej:
(1)
ir-ringieli għall-kwoti tariffarji bin-numri tas-serje 09.2830, 09.2831, 09.2832, 09.2834, 09.2835 u 09.2836 stabbiliti fl-Anness I għal dan ir-Regolament huma mdaħħla skont l-ordni tal-kodiċi NM indikati fit-tieni kolonna tat-tabella fl-Anness għar-Regolament (UE) Nru 1388/2013;
(2)
ir-ringieli għall-kwoti tariffarji bin-numri tas-serje 09.2629, 09.2631, 09.2639, 09.2668, 09.2669, 09.2806 u 09.2818 huma sostitwiti bir-ringieli stipulati fl-Anness II għal dan ir-Regolament;
(3)
ir-ringiela għall-kwota tariffarja bl-ordni numru 09.2930 titħassar;
(4)
ir-ringiela għall-kwota tariffarja bin-numru tal-ordni 09.2639 titħassar.
Artikolu 2
Dan ir-Regolament jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Huwa japplika mill-1 ta' Lulju 2014 bl-eċċezzjoni tal-punt (4) tal-Artikolu 1, li japplika mill-1 ta' Jannar 2015.
Dan ir-Regolament jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, l-24 ta' Ġunju 2014.

Labels: 7
3
15
1